|  |  |
| --- | --- |
| «А.Байтұрсынов атындағыҚостанай мемлекеттікуниверситеті» РМК | РГП «Костанайский государственный университет имени А.Байтурсынова» |
|  |  |
| **АНЫҚТАМА** | **СПРАВКА** |
| ғылыми кеңес отырысына | на заседание ученого совета |
| 28.02.2020 ж. | 28.02.2020 г. |
| Қостанай қаласы | город Костанай |

***Инклюзивті білім беру жағдайы және ерекше қажеттілікттері бар білім алушыларды қолдау жүйесі туралы***

Қазақстанда инклюзиві қоғам құру алғашқы рет тек 2016 жылдан бастап заңнамалық және нормативтік актілерде көрініс таба бастады. Қазақстан Республикасының Президенті Қасым-Жомарт Тоқаев 2019 жылғы 2 қыркүйектегі Жолдауында инклюзивті қоғам құру қажеттілігін атап көрсетті. Оның басым бағыттарының бірі жоғары оқу орындарында инклюзияны дамыту болып табылады.

Біздің университет уақыттан едәуір бұрын, яғни 2001 жылы инклюзивті білім беру Орталығын ашып, алғашқы рет республикамызда 29 мүгедек біздің студенттеріміз атанған болатын. Сырттай білім беру бөлімінің 11 мамандығы бойынша білім алып, оның 28-і жоғары білім туралы диплом алды.

Инклюзивті білім беру Орталығының 19 жылдық жұмысы және оның негізінде құрылған «Мүгедек студенттер үшін қолжетімді білім» қоғамдық бірлестігінің жұмысы арқасында жобаға тек Қостанай облысының ғана емес, Ақмола облысының жоғары оқу орындары мен колледждері қосылды.

 Денсаулығы бойынша мүмкіндігі шектеулі 450-ге жуық студент жоғары немесе арнайы орта кәсіптік білім алды. Біздің университет түлектерінің ішінде 2 магистр, 1 ғылым кандидаты, 1 докторант, параолимпимада ойындарының 2 еуропа және әлем чемпионы бар. Бүгінгі күні университетімізде 16 білі беру бағдарламасы бойынша 20 студент білім алады, оның ішінде күндізгі білім беру нысаны бойынша - 16 адам, сырттай немесе күндізгі-қашықтықтан оқыту түрі бойынша – 4 (оның 9-ы грант, 1 ректор гранты бойынша және қалғандары ақылы негізде).

2019 жылы 6B04103 – Есеп және аудит (қазақша) білім бағдарламасының күндізгі оқыту нысанына денсаулығы бойынша мүмкіндігі шектеулі студент Абзалова Гүлзат оқуға түсті. Ол үшін Академиялық күнтізбе, оқитын барлық пәндер бойынша қашықтықан оқыту курстары, сонымен қатар Moodle ҚОЖ емтихандық тесттер әзірленіп, бекітілді. Қыз бала Әулиекөл ауданында тұрады және медициналық көрсетулер бойынша емтихандарға келе алмайды, сондықтан барлық емтихандық тесттер Moodle-ге өңделіп, бейімделді. Студент емтихандарды бекітілген кестеге сәйкес КТ түрінде тапсырды.

Бүгін университеттің мақсаты инклюзивті білім беруді құру емес, оны жинақталған тәжірибенің және осы әлеуметтік маңызды мәселені терең және жан-жақты ұғыну негізінде дамыту.

Мүмкіндігі шктелі адамдарды әлеуметтік қарым-қатынас жүйесіне табысты интеграциялау – ұйымдастырушылық және құқықтық шешімдерді, ерекше материалдық-техникалық қамсыздықты, ақпараттық-технологиялық әзірлемелерді, сонымен қатар ерекше мұқтаждыққа зәру студенттерге қатысты корпоративті толеранттылықты қалыптастыруды қажет ететін күрделі процесс.

Жоғары оқу орнында инклюзияны дамыту үшін келесі бағыттарды қамтитын денсаулығы бойынша мүмкіндігі шектеулі тұлғалар үшін қолжетімді білім беру Бағдарламасын құру қажет:

1. **Нормативтік-құқықтық.**  Нормативтік-құқықтық актілердің жүйелі иерархиясын қабылдайды: халықаралық, республикалық және жоғары оқу орындарындағы. Халықаралық деңгейде мүгедектердің құқығы туралы БҰҰ Конвенциясы қабылданды, республикалық - 2019 жылғы 26 желтоқсандағы «Қазақстан Республикасында мүгедектерді әлеуметтік қорғау туралы» Заңы, **Қазақстан Республикасында мүгедектігі бар адамдардың құқықтарын қорғау және тұрмыс сапасын жақсарту жөніндегі 2025 жылға дейінгі ұлттық жоспары (Қазақстан Республикасы Үкіметінің 2019 жылғы 28 мамырдағы Қаулысымен бекітілген). Университеттегі нормативтік актілердің ішінде денсаулығы бойынша мүмкіндігі шектеулі тұлғаларға қолжетімді білім беру жүйесін құру жөнінде ештеңе жоқ.**
2. **Ақпараттық.** Мақсаты - әлеуметтік сұранысты анықтау, тұрғындарды хабар болуы, қоғамның мүгедектердің жоғары білім алуына оң көзқарасын және толеранттылық қатынасын қалыптастыру; сөйте тұра, барлық заманауи ақпарат құралдары, соның ішінде электронды құралдар қолданылуы керек.
3. **Ұйымдастырушылық-технологиялық**. Мүгедектерді жоғары оқу орнына түскеге дейін дайындауды (дайындық курстары, дайындық бөлімі, университет сыныптары) және мүгедек студенттердің оқу процесін ұйымдастыру. Соның ішінде, техникалық қамтамасыз ету, арнайы әдістемелерді әзірлеу және енгізу, ақпараттық технологиялар мен қашықтықтан оқытуды пайдалану.
4. **Серіктестік.** Ол мүмкіндігі шектеулі адамдармен кәсіптік бағдар беру жұмыстарын жүргізуге, жоғары оқу орнындажәне жоғары оқу орнынан кейінгі бейімделуді қамтамасыз етуге, жұмысқа орналасуы мен мүгедектердің мансаптық өсуіне қолдау көрсетуге, сонымен қатар жоғары оқу орнында қолжетімді білім беру жүйесін енгізуге мүдделі ұйымдар мен мекемелермен серіктестікке және денсаулығы бойынша мүмкіндігі шектеулі түлектерді жұмысқа орналастыруға бағытталған.
5. **Кадрлық қамтамасыз ету**. Негізгі қызметі мүмкіндігі шектеулі студенттердің білім беру қызметін қолдау, мүгедектерге сабақ беретін оқытушылармен жұмыс жасау, оларға осы санаттағы студенттермен жұмыс істеу ерекшелігін түсіндіретін қызметкерлерді таңдау.
6. **Экономикалық қамтамасыз ету.** Бағдарламаны материалдық қамтамасыз ету. Мүгедектерді оқыту бюджет есебінен (облыстық, қалалық, аудандық) және бюджеттен тыс қаражат есебінен, сонымен қатар әлеуметтік қорғау органдарынан түсетін қосымша қаржыландыру, спонсорлық көмектер мен гранттар есебінен жүзеге асырылады.

Инклюзивті білім беру Орталығының жинаған тәжірибесі аталмыш Бағдарламаны жүзеге асыруға қиындық туғызатын проблемаларды атап көрсетуге мүмкіндік береді, олар:

* Мүгедек талапкерлердің ЖОО дейінгі дайындық деңгейінің төмендігі, олардың басым көпшілігі мектеп бағдарламасын үйде оқу арқылы игереді;
* ЖОО кедергісіз сәулеттік ортаның болмауы;
* ЖОО оқытудың формалары мен әдістерінің барлығы бірдей мүгедектердің физикалық мүмкіндіктеріне сәйкес келе бермейді;
* Мүгедектердің университеттен алыс жерлерде тұруы.

Ең күрделі де қиын мәселе - жобаны қаржыландыру проблемасы, себебі оларға тиісті жағдай жасау – қиын әрі қымбат үрдіс, ал қаржылық жағынан толық қамтамасыз етілмесе, жұмыстың нәтижесін төмендетеді. Сондықтан бағдарламаның толыққанды жүзеге асырылуы перспективасын біз университеттің жергілікті атқару органдарымен, қоғамдық бірлестіктермен, бизнес-құрылымдардың өкілдерімен серіктестікті дамытуымен байланыстырамыз.

Талқыланып отырған проблеманы шешуде де біздің университеттің серіктестік тәжірибесінің бар екендігін атап өту керек: денмсаулығы бойынша мүмкіндігі шектеулі түлектерді жұмысқа орналастыру бойынша 4 жоба жүзеге асырылды. Инклюзивті білім беру проблемаларын шешуге көпшілікті тарту үшін психология және педагогика кафедрасы үлкен жұмыс жүргізуде. 2019 жылдың 5 желтоқсанында Эразмус + «Денсаулығы бойынша мүмкіндігі шектеулі тұлғалар үшін қызметтерді дамыту» халықаралық жобасы аясында университетіміздің мәжіліс залында «Мүмкіндігі шектеулі адамдар үшін қол жетімді ортаны дамыту» диалог алаңының жұмысы ұйымдастырылды. Мәселені талқылауға және ұсыныстар әзірлеуге 92 адам қатысты, оның ішінде: жергілікті атқарушы органдардың өкілдері, облыстық және қалалық мәслихаттардың депутаттары, мүгедектер қоғамдық бірлестіктерінің жетекшілері, мүгедектер мен олардың ата-аналары, құқық қорғаушылар, денсаулық сақтау, білім және ғылым қызметкерлері облыстық комитеттерінің басшылары. , Қазақстан Республикасы саяси партияларының өкілдері, университет оқытушылары, мектеп мұғалімдері мен психологтары қатысты. Әзірленген ұсыныстар жергілікті атқарушы органдарға және Қостанай облысы әкімдігі басқармаларына, еңбек, әлеуметтік қорғау және көші-қон комитетінің Қостанай облысы бойынша департаментіне; Қостанай қаласы әкімдігінің сәулет бөлімі және инклюзивті білім беру проблемаларын шешуге әсер ете алатын басқа да ұйымдар мен мекемелерге жіберілді.

Сонымен қатар, 2020 жылдың 5 ақпанында психология кафедрасының оқытушылары Саргсян Л.В., Пархоменко И.А. мүмкіндігі шектеулі студенттер үшін жоғары білімге қол жетімділікті қолдау көрсету және дамыту мақсатында психолог-студенттер мен оқытушылар үшін оқыту семинарын өткізді. Болон процесі мен БҰҰ-ның мүгедектердің құқықтары туралы Конвенциясының өлшемшарттарына сәйкес әлеуметтік интеграцияға және кемсітпейтін қарым-қатынасқа ерекше назар аударылды.

Бұл өлшемшапрттардың мәні мүгедектігі бар студенттер үшін білімге қол жетімділік тек сәулеттік кедергілерді алып тастауды ғана емес, сонымен бірге бүкіл оқу процесіне, оқытудың барлық формалары мен әдістеріне, сондай-ақ университеттің білім беру саясатының басқа аспектілерінде қолданылатын «орынды орналастыру» және «әмбебап дизайн» қағидаттарын жүзеге асыруды білдіреді.

Денсаулығы бойынша мүмкіндігі шектеулі студенттердің әлеуметтік бейімделуіне арналған барлық стратегиялардың мақсаты - білім беру деңгейінің талаптары мен деңгейін төмендету емес, сонымен бірге олардың басқа студенттермен тең дәрежеде білім алуына жағдай жасау. Мұндай жағдайлар жалпы білім беру процесіне оң әсерін тигізеді және мүгедектерді әлеуметтік қорғаудың, оның әлеуметтік мәртебесін, кәсіби және жеке өсуі мен азаматтық белсенділігінің жоғарылауының қуатты құралы болып табылатын жоғары білім алу құқығын іске асыруға ықпал етеді.

**ОЖ ж И жөніндегі проректордың м.а. А.Исмаилов**